NATO riigid peavad oma suhetes venemaaga olema tunduvalt jäigemal positsioonil kui nad seda siiamaani on, edastab portaal Newsru.com. Enamgi veel - NATOL peab olema konkreetne tegevusplaan juhuks, kui venemaa ründab Balti riike. Eelpool esitatud väite alusena viitab portaal  BBC Russian poolt avaldatud Briti parlamendi kaitsekomitee ettekandele "Venemaa: uus vastuseis".  Ettekande autorina käsitletava komitee põhiülesannete hulka kuulub muu seas ka Suurbritannia Kaitseministeeriumi tegevuse monitooring. Ettekande põhjustena tuuakse ära mitmete mõjukate ekspertide  arvamus, et praegu eksisteerib tõsine risk uue "külma sõja" käivitumiseks. Suhete halvenemine ning "külma sõja" ohu risk tuleneb otseselt venemaa üha agressiivsemast välispoliitilisest käitumisest. Samuti tuuakse selles dokumendis eraldi välja mitmete NATO liikmeks oleva Ida-Euroopa riigi tõsine ohutunne ning mure Moskva sõjalise käitumise pärast viimasel ajal, eriti aga peale sisulise vastuseta jäänud vene-Georgia sõda läinud aasta augustis.